DA Den Europæiske Unions Tidende CE 78/74

(2004/C 78 E/0073)

SKRIFTLIG FORESPØRGSEL P-2080/03

af Jonas Sjöstedt (GUE/NGL) til Kommissionen

(17. juni 2003)

Om: Oversigt over støtte til virksomheder

Støtte både fra medlemsstaterne og EU's strukturfonde overføres formodentlig i forskelligt omfang kontinuerligt til forskellige virksomheder i EU.

Har Kommissionen en oversigt over, hvor mange penge de enkelte virksomheder modtager både i form af statsstøtte, som EU har godkendt, og i form af bidrag fra EU's strukturfonde?

Svar afgivet på Kommissionens vegne af Mario Monti

(18. juli 2003)

Kommissionen offentliggør to gange om året en resultattavle for statsstøtte. Forårsudgaven indeholder detaljerede oplysninger om de årlige udgifter til statsstøtte for hver enkelt medlemsstat, herunder formålet med støtten og den sektor, den er øremærket til. Resultattavlen omfatter statsstøtte som defineret i EF-traktatens artikel 87, stk. 1, der tildeles af de 15 medlemsstater og er blevet behandlet af Kommissionen. Følgelig er generelle foranstaltninger ikke omfattet af tallene. F.eks. betragtes en generel stattefritagelse for udgifter til forskning og udvikling ikke som statsstøtte, selv om den er opført i medlemsstaternes nationale budgetter som offentlig støtte til forskning og udvikling. Fællesskabsmidler og -instrumenter er ikke specifikt angivet på resultattavlen, selv om tallene omfatter støtte fra nationale og/eller regionale myndigheder, der er medfinansieret af strukturfondene. Resultattavlen kan konsulteres på Kommisisonens websted: (http://europa.eu.int/comm/competition/state_aid/scoreboard/).

Det er af praktiske grunde dog ikke muligt at give præcise oplysninger om, hvor store støttebeløb, der er tildelt hver enkelt virksomhed.

Kommissionen offentliggør også regelmæssige rapporter om strukturfondene (http://europa.eu.int/comm/regionalpolicy/sources/docoffic/official/reporfr.htm). Herunder en beskrivelse af de igangværende programmer for hver medlemsstat. I 1999 blev der foretaget en evalueringsundersøgelse om finansieringen af små og mellemstore virksomheder (SMV'er) i perioden 1994-1999. (http://europa.eu.int/comm/regionalpolicy/sources/docgener/evaluation/sme/index_en.htm).

For så vidt angår strukturfondenes finansieringsaktiviteter i perioden 2000-2006, er Kommissionens analyser baseret på en meget detaljeret database over finansieringsoversigterne for hver enkelt program-foranstaltning i henhold til medlemsstaternes indberetninger. Medlemsstaterne er ansvarlige for foran-staltningernes implementering og valget af de enkelte modtagere. På grundlag af denne programmering, med forbehold af at beløbene hertil kan variere som følge af økonomisk eller socialt begrundede ændringer, kan støtten til SMV ansættes til omkring 21 mia. EUR. Dette svarer til 11 % af de samlede strukturfondsmidler i perioden 2000-2006.

Fordelingen af fællesskabsfinansieringen angivet som en procentdel af det samlede beløb på 21 milliarder euro er følgende:

— Anlæg og udstyr: 37,3 %;

— Miljøvenlige teknologier: 3,3 %;

— Erhvervsrådgivning: 14,1 %;

— Delt erhvervsservice: 15,6 %;

— Finansieringsteknik: 6,2 %;

— Tjenesteydelser for erhvervsdrivende foreninger: 3,7 %;

— Faglig uddannelse: 4,2 %;